เมืองปารีส สำคัญต่อฝรั่งเศส มากแค่ไหน?
ถ้าพูดถึงเมืองที่มีมนต์เสน่ห์ของความโรแมนติกแห่งหนึ่งของโลก หนึ่งในนั้นต้องมีชื่อของปารีส เมืองหลวงของฝรั่งเศส แล้วปารีสมีความสำคัญกับฝรั่งเศสมากแค่ไหน ลงทุนแมนจะเล่าให้ฟัง
14 มิ.ย. 2563

เมืองปารีส สำคัญต่อฝรั่งเศส มากแค่ไหน? /โดย ลงทุนแมน
ถ้าพูดถึงเมืองที่มีมนต์เสน่ห์ของความโรแมนติกแห่งหนึ่งของโลก
หนึ่งในนั้นต้องมีชื่อของปารีส เมืองหลวงของฝรั่งเศส
แล้วปารีสมีความสำคัญกับฝรั่งเศสมากแค่ไหน
ลงทุนแมนจะเล่าให้ฟัง
╔═══════════╗
อยากรู้ความเป็นไปของเศรษฐกิจโลก ต้องเข้าใจอดีต
เศรษฐกิจโลก 1,000 ปี พิมพ์ครั้งที่ 6
สั่งซื้อได้ที่ (รับส่วนลด 10% จากราคาปก 350 บาท)
Lazada : 
Shopee : 
╚═══════════╝
ในปี 2018 ขนาด GDP ของปารีสมีมูลค่าเท่ากับ 35 ล้านล้านบาท ประมาณ 40% ของ GDP ประเทศฝรั่งเศส และใหญ่เป็น 2 เท่าของ GDP ประเทศไทยทั้งประเทศที่ประมาณ 16.9 ล้านล้านบาท
ซึ่งถ้าเรามองปารีสเป็นประเทศ ที่นี่จะมีขนาดเศรษฐกิจใหญ่เป็นอันดับที่ 16 ของโลก หรือมีขนาด GDP ใหญ่พอๆ กับ GDP ของเม็กซิโกและอินโดนีเซียทั้งประเทศ
ปารีสในภาษาฝรั่งเศส เป็นคำที่มาจากชื่อชนเผ่ากลุ่มหนึ่งที่ชื่อว่า พวกปาริซี่ ซึ่งเข้ามาตั้งถิ่นฐานบริเวณปารีสตั้งแต่ 300 ปีก่อนคริสต์ศักราช หรือถ้านับจนถึงปัจจุบัน ปารีสก็มีอายุไม่ต่ำกว่า 2,320 ปีแล้ว
ชื่อของปารีสยังหมายถึง เมืองแห่งแสงสว่าง เพราะที่นี่นับเป็นเมืองใหญ่แห่งแรกในยุโรปที่มีแสงสว่างบนท้องถนน
นอกจากนี้ ปารีสยังเป็นเมืองที่มีบทบาทสำคัญในการปฏิรูปสังคมและส่งเสริมการใช้หลักเหตุผลในช่วงระหว่าง ปี 1650 - 1700 ซึ่งประวัติศาสตร์ในช่วงนั้นเรียกว่า ยุคเรืองปัญญา (Age of Enlightenment)
ปารีสนับเป็นหนึ่งในศูนย์กลางทางเศรษฐกิจและวัฒนธรรมที่ล้ำสมัยแห่งหนึ่งของโลก รวมทั้งยังเป็นศูนย์กลางทางการศึกษา บันเทิง สื่อ แฟชั่น วิทยาศาสตร์ และศิลปะ และเป็นหนึ่งในเมืองที่นักท่องเที่ยวนิยมเดินทางมามากที่สุดเมืองหนึ่งของโลก
ในปี 2018
ปารีส คือเมืองที่มีนักท่องเที่ยวไปเยี่ยมเยือนมากที่สุดเป็นอันดับ 2 ของโลก จึงทำให้อุตสาหกรรมท่องเที่ยวนั้นมีความสำคัญต่อปารีสอย่างมาก
ปารีสมีจำนวนนักท่องเที่ยว 19.1 ล้านคน และมีรายได้จากนักท่องเที่ยวต่างชาติสูงกว่า 449,000 ล้านบาท
นอกจากจะเป็นเมืองที่มีชื่อเสียงด้านการท่องเที่ยว ปารีสยังเป็นที่ตั้งของสำนักงานใหญ่ของบริษัทที่มีชื่อเสียงระดับโลกหลายแห่ง เช่น
Total S.A. ซึ่งเป็น 1 ใน 7 บริษัทพลังงานที่ใหญ่ที่สุดในโลก
ปี 2019 รายได้ 5.6 ล้านล้านบาท กำไร 3.6 แสนล้านบาท
Axa บริษัทประกันชื่อดังระดับโลก
ปี 2019 รายได้ 3.7 ล้านล้านบาท กำไร 1.4 แสนล้านบาท
LVMH บริษัทที่ทำธุรกิจแบรนด์หรู เช่น กระเป๋า, ไวน์, เครื่องประดับ และเครื่องหนัง
ปี 2019 รายได้ 1.9 ล้านล้านบาท กำไร 2.3 แสนล้านบาท
ปารีส ยังเป็นที่ตั้งของตลาดหลักทรัพย์ที่มีขนาดใหญ่ที่สุดเป็นอันดับ 2 ของยุโรป ที่ชื่อว่า ตลาดหุ้น Euronext Paris ซึ่งเดิมชื่อว่า Paris Bourse ซึ่งก่อตั้งมาตั้งแต่ปี 1724 หรือเมื่อ 296 ปีที่แล้ว
โดยหนึ่งในดัชนีตลาดหลักทรัพย์ที่มีชื่อเสียงแห่งหนึ่งของโลกคือ CAC 40 ก็ถูกรวมอยู่ในตลาดนี้
 
CAC 40 นั้น เป็นดัชนีที่รวมเอาหลักทรัพย์ที่มี Market Cap มากที่สุด 40 ตัวจาก Euronext Paris มาไว้ในดัชนี เช่น หุ้นของ Hermès, หุ้น Carrefour, หุ้น LVMH, หุ้น Michelin
โดยปัจจุบัน ดัชนี CAC 40 มี Market Cap กว่า 58 ล้านล้านบาท ใหญ่กว่าดัชนีตลาดหลักทรัพย์ของไทยเกือบ 5 เท่า
ปารีสยังเป็นที่ตั้งของหน่วยงานที่มีความสำคัญระดับประเทศหลายแห่ง เช่น
องค์การเพื่อการศึกษา วิทยาศาสตร์และวัฒนธรรมแห่งสหประชาชาติ (UNESCO)
องค์การเพื่อความร่วมมือและการพัฒนาทางเศรษฐกิจ (OECD)
รวมไปถึง การเป็นที่ตั้งของสนามบินนานาชาติ Charles de Gaulle ซึ่งเป็น 1 ใน 10 สนามบินที่มีผู้คนมาใช้บริการมากที่สุดในโลก โดยในปี 2019 มีผู้มาใช้บริการมากกว่า 76 ล้านคน และมีจำนวนเที่ยวบินมาใช้บริการ 498,175 เที่ยวบิน
ปิดท้ายด้วยข้อมูลที่น่าสนใจ
หนึ่งในสัญลักษณ์ของประเทศฝรั่งเศสที่เป็นที่รู้จักกันทั่วโลกก็คือ หอไอเฟล ซึ่งเริ่มก่อสร้างมาตั้งแต่ปี 1887 หรือเมื่อ 133 ปีที่แล้ว ซึ่งในปี 1889 ทอมัส เอดิสัน นักประดิษฐ์ชื่อดังของโลกเคยเดินทางมาเข้าชมหอไอเฟลด้วย
โดยหอไอเฟลมีต้นทุนก่อสร้างในช่วงเริ่มต้นประมาณ 48 ล้านบาท หรือคิดเป็นเงินประมาณ 1,350 ล้านบาท ของมูลค่าของเงินในวันนี้ ซึ่งถ้าคิดดูแล้วผลประโยชน์ที่เมืองปารีสได้รับทั้งทางตรงและทางอ้อมจากหอไอเฟลที่ผ่านมาทั้งหมด น่าจะถือเป็นการลงทุนที่คุ้มค่ามากเลยทีเดียว..
----------------------
อยากรู้ความเป็นไปของเศรษฐกิจโลก ต้องเข้าใจอดีต
เศรษฐกิจโลก 1,000 ปี พิมพ์ครั้งที่ 6
สั่งซื้อได้ที่ (รับส่วนลด 10% จากราคาปก 350 บาท)
Lazada : 
Shopee : 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-
 -
-
-
-
-
-
-
-
-